Държавен вестник, бр. 12, 2010 г., стр. 49

БРОЙ  12	
Д Ъ Р Ж А В Е Н  В Е С Т Н И К 	
СТР.  49  
хуманитарен статут, удостоверение за пътуване 
зад граница на чужденец, получил убежище, на 
лица, навършили 14 години, но ненавършили 
18 години, се подава лично, като родителят 
или попечителят изразява съгласието си за 
издаването на документа, като полага подпис 
в определеното за това място в заявлението в 
присъствието на длъжностно лице.
Чл. 48. (1) Към заявлението по чл. 46, ал. 1 
се прилагат:
1. копие от официалния документ по чл. 46, 
ал. 2;
2. цветна снимка, която да съответства на 
изискванията на приложение № 5; снимка не 
се прилага, когато има техническа възможност 
за цифрово заснемане на лицето;
3. документ за платена държавна такса;
4. удостоверение за вписване в регистъра на 
населението по постоянния адрес.
(2) В случаите по чл. 63а, ал. 5 ЗБЛД към 
заявлението се представя съдебно решение 
за настаняване извън семейството, копие от 
което се прилага, и положително становище 
на дирекция „Социално подпомагане“, което 
се прилага.
(3) Документи за самоличност на бежанци, 
чужденци с хуманитарен статут и чужденци, 
получили убежище, се издават в срок до 30 дни 
от датата на приемане на заявлението.
(4) Документите за самоличност на бежан­
ци, чужденци с хуманитарен статут и чужде­
нци, получили убежище, се персонализират в 
ДБДС – МВР.
Чл. 49. (1) Удостоверение за завръщане в 
Република България на чужденец се издава от 
дипломатическите или консулските представи­
телства на Република България в чужбина на:
1. лице без гражданство, което е изгубило 
в чужбина българското си удостоверение за 
пътуване зад граница на лице без гражданство;
2. бежанец, изгубил в чужбина българското 
си удостоверение за пътуване зад граница на 
бежанец;
3. чужденец с хуманитарен статут, загубил 
в чужбина българското си удостоверение за 
пътуване зад граница на чужденец с хумани­
тарен статут;
4. чужденец по чл. 34, ал. 7 и чл. 58, ал. 5 
от Закона за убежището и бежанците, който 
не притежава валидни национални документи 
за пътуване.
(2) За издаване на удостоверение за завръ­
щане в Република България на чужденец лицата 
подават заявления с приложена снимка. Към 
заявлението се прилагат и документи, които 
могат да удостоверят тяхната самоличност и 
основанията за заявлението.
(3) В дипломатическите и консулските 
представителства на Република България в 
чужбина, в които има техническа възможност, 
длъжностните лица при приемане на заявлени­
ето заснемат с цифрови устройства подписа и 
лицето на заявителя съгласно ЗБЛД.
(4) Длъжностните лица в дипломатиче­
ското или консулското представителство на 
Република България в чужбина, в което е 
прието и обработено заявление по ал. 1 – 3, 
въвеждат данните от заявлението и данните 
от приложените документи, включително био­
метричните данни и подписа на заявителя, в 
информационна система, регистрират ги под 
формата на „Искане за издаване на удостове­
рение за завръщане в Република България на 
чужденец“ и ги изпращат за съгласуване чрез 
МВнР в срок до два работни дни от датата на 
приемане на заявлението.
(5) В случаите по ал. 1, т. 1 съгласуването 
се извършва с ДМ – МВР, а в останалите 
случаи – с Държавната агенция за бежанците.
(6) Органът по ал. 5 извършва необходимите 
проверки и уведомява чрез МВнР диплома­
тическото или консулското представителство 
на Република България в чужбина, в което е 
прието заявлението, за даване на съгласие за 
издаване или отказ за издаване на искания 
документ за самоличност.
(7) Дипломатическото или консулското 
представителство на Република България в 
чужбина уведомява лицето за взетото решение 
в срок до 3 работни дни.
(8) Издадените удостоверения за завръщане 
в Република България на чужденци се получа­
ват по реда на правилника. Дипломатическите 
и консулските представителства на Република 
България уведомяват чрез МВнР органа по ал. 5 
за получаването от заявителя на издадените 
удостоверения за завръщане.
(9) В случай че заявителят не се яви да по­
лучи удостоверението за завръщане в Република 
България на чужденец в разрешения срок на 
валидност, искането се анулира, за което се 
уведомява органът по ал. 5.
Г л а в а  ш е с т а
ПОЛУЧАВАНЕ НА ПЕРСОНАЛИЗИРАН 
БЪЛГАРСКИ ЛИЧЕН ДОКУМЕНТ
Чл. 50. (1) Персонализираният документ за 
самоличност на български граждани се получава 
лично от заявителя, от упълномощено от него 
лице – след представяне на нотариално заверено 
изрично пълномощно, или от лице, посочено от 
заявителя в заявлението при подаването му, и:
1. попълване на съответното поле за полу­
чаване в заявлението;
2. връщане на предходния документ за са­
моличност от същия вид, ако има такъв, или 
подаване на искане по чл. 32, ал. 2 за задържане 
на предходен документ.
(2) Персонализираните документи за само­
личност на малолетните, непълнолетните и на 
поставените под запрещение лица – български 
граждани, се получават от родител, настойник, 
попечител, от упълномощено тях лице – след 
представяне на нотариално заверено изрично 
пълномощно, или от лице, посочено от родител, 
настойник или попечител в заявлението пред 
длъжностното лице при подаването му.